OzLabs/hebrew-wiki-articles huggingface dataset:
אי האש

אי האש או וולוגודסקי פיאטק (רשמית - "המתקן הממלכתי הפדרלי 'מושבת תיקון מספר 5 של מינהל שירות בתי הסוהר הפדרלי במחוז וולוגדה'") הוא אחד ממושבות התיקון המיוחדים לאסירים ברוסיה שנידונו למאסר עולם . מכונה לרוב בכינוי "אלקטרז הרוסי".

המושבה ממוקמת במנזר קיריל-נובואוזרסקי לשעבר על האגם החדש (אי האש) ליד העיירה בלואוזרסק, בנפת בלאוזרסקי במחוז וולוגדה.

== היסטוריה ==
מנזר קיריל-נובואוזרסקי לגברים נוסד בשנת 1517 בתקופת שלטונו של הדוכס הגדול וסילי השלישי ביוזמת הנזיר קיריל הלבן, נזיר של מנזר קורנילבו-קומל.

לאחר מהפכת אוקטובר של 1917, המנזר הפך לכלא עבור "אויבי המהפכה". בשנות השלושים והארבעים הייתה מושבה לאסירים פוליטיים במסגרת מערכת הגולאג. בשנת 1938 התמקם כאן נובויאוזרסקאיה ITK-14, לאחר המלחמה כונה בשם ITK-6, LO-17, אשר בשנות החמישים אורגנה מחדש למחנה מאסר בעל אבטחה מרבית. לאחר מות סטלין בשנת 1953, המושבה הפכה לכלא רגיל לפושעים מסוכנים.

בשנת 1956 הוקם כמתקן ITK-17 לגברים שהורשעו לראשונה בשוד ורצח.

בשנת 1994, לראשונה במחוז וולוגדה וברוסיה, נוצרה מושבת תיקון על בסיס סוג חדש של עונש פלילי - מאסר לכל החיים. בשנת 1997 המנזר הפך לכלא אך ורק לאסירים שריצו מאסר עולם. לאחר הטלת הקפאה על ביצוע עונשי מוות ברוסיה בשנת 1996, משמעותם של עונשים אלה היא מאסר עולם באופן אוטומטי.

הכלא הוא מושבת עונשין, אחת משבע מושבות לאסירים לכל החיים ברוסיה.

על פי צו משרד המשפטים של הפדרציה הרוסית מיום 17 באוגוסט 2012, הוטלה מגבלה של 505 אסירים שיכולים להיכלא במתקן, כולל מדור אבטחה מרבית שמוגבל ל-55 אסירים.

כיום, בכלא יש 192 אסירים.

== קישורים חיצוניים ==
* [http://prisonlife.ru/mesta-lishenya-svobodi/1204-ispravitelnaya-koloniya-ik-5-vologodskiy-pyatak-pos.-novoozero-vologodskaya-oblast.html#.UWxZ7qLIYRo חיי הכלא]
* [http://prisonlife.ru/videomateriali/598-ispravitelnaya-koloniya-ik-5-vologodskiy-pyatak-poselok-novoozero-vologodskaya-oblast-osobyy-rezhim.html#.UWxaGqLIYRo אי האש - וידאו]
* [http://www.35.fsin.su/struсture/fku-ik-5/ הכלא] באתר שירות בתי הסוהר הפדרלי
* [http://russian-church.ru/viewpage.php?cat=vologda&page=5 מנזר קיריל-נובויאוזרסקי] // russian-church.ru
* [https://web.archive.org/web/20090228154024/http://allross.ru/vologod/images/knm/index.html בסביבת נובואוזרו]
* [http://cripo.com.ua/?sect_id=6&aid=31966 אי האש: גינוני חיים]
* [http://m.kp.ru/daily/24057.5/301948 אי המוות.] [http://m.kp.ru/daily/24057.5/301948 עזאזל עלי אדמות] // KP
קטגוריה:מחוז וולוגדה
קטגוריה:רוסיה: בתי סוהר
קטגוריה:מקומות ששימשו כמושבת עונשין
דומיניק פיר

דומיניק פיר (שם מלא: ז'ורז' צ'ארלס קלמנט גיזליין פיר; 10 בפברואר 1910 - 30 בינואר 1969) היה נזיר דומיניקני בלגי, שסייע לפליטים באירופה שלאחר מלחמת העולם השנייה ועל כך הוענק לו פרס נובל לשלום בשנת 1958.

== ביוגרפיה ==
פיר נולד בדינאן, בלגיה. הוא היה הילד הבכור מבין ארבעה שנולד לג'ורג' פיר האב, פקיד אזרחי, ולברטה (רווט) פיר.

עם פרוץ מלחמת העולם הראשונה בשנת 1914 משפחת פיר נמלטה מבלגיה לצרפת בסירה כדי להימלט מהכוחות הגרמנים שהתקדמו לעבר בלגיה. לאחר שביתת הנשק של 1918 הצליחה המשפחה לחזור לדינאן, שהייתה לעיי חורבות. <ref></ref>

== חינוך ==
פיר למד לימודים קלאסיים ופילוסופיה בקולג' בלווי ובגיל שמונה עשרה נכנס למסדר הנזירים הדומיניקנים של לה סארט באואי. הוא נדר את נדריו האחרונים ב־23 בספטמבר 1932, ואימץ את השם דומיניק, על שם מייסד המסדר. לאחר מכן למד תאולוגיה ומדעי החברה במכון הבינלאומי האפיפיורי אנג'ליקום, האוניברסיטה האפיפיורית של סנט תומאס אקווינס, אנג'ליקום ברומא, שם קיבל את הדוקטורט שלו בתאולוגיה בשנת 1936 עם תזה שכותרתה "L'Apatheia ou insensibilité irréalisable et destructrice Apatheia". לאחר מכן חזר לסטודיום של לה סארט שם לימד סוציולוגיה.

== קריירה ==
לאחר שסיים את לימודיו חזר פיי לפרורי בלה סארט, בהוי, בלגיה, שם התמסר לסיוע למשפחות עניות לחיות על פי כבודן. במהלך מלחמת העולם השנייה שימש פייר ככומר של תנועת ההתנגדות הבלגית, והשתתף באופן פעיל בפעילותה, כגון סיוע בהברחת טייסי בעלות הברית מחוץ למדינה. הוא קיבל מספר מדליות עבור שירות זה לאחר המלחמה.

בשנת 1949, הוא החל ללמוד סוגיות הנוגעות לפליטים אחרי המלחמה וכתב ספר על העקורים. הוא הקים ארגון שיעזור להם. הארגון נתן חסות למשפחות פליטים, ובמהלך שנות החמישים הקים מספר כפרים באוסטריה ובגרמניה כדי לסייע לפליטים רבים. אף על פי שהיה נזיר דומיניקני, דומיניק פיר תמיד סירב לערבב את אמונתו האישית עם התחייבויותיו למען המקופחים, החלטה שלא תמיד הובנה על ידי הממונים עליו הדתיים.

לאחר שזכה בפרס נובל לשלום, פיר עזר גם בהקמת "אוניברסיטת שלום". מאוחר יותר השתכנע כי לא ניתן יהיה להשיג שלום ללא מיגור העוני, הוא הקים את "איי השלום", ארגון לא ממשלתי המוקדש להתפתחות ארוכת טווח של אוכלוסיות כפריות במדינות מתפתחות. הפרויקטים החלו בבנגלדש ובהודו .

הוא נפטר בבית החולים הרומי-קתולי בלובאן ב־30 בינואר 1969, מסיבוכים בעקבות ניתוח.

יותר מ-30 שנה לאחר מותו, ארבעת הארגונים שהקים עדיין פעילים. בשנת 2008 הוקמה תוכנית לכבוד עבודתו במכון לאס קאסאס באולם בלקפריארס, באוניברסיטת אוקספורד .

== ארגונים שהוקמו על ידי דומיניק פייר ==
ז'ורז' פיר מקבל את פרס נובל לשלום 1958 מגונאר ג'אהן, יו"ר ועדת נובל, ב[[אוניברסיטת אוסלו.]]
* Service d'Entraide Familiale : ארגון חברתי
* aide aux personnes de placees : פעיל בתחום הפליטים בבלגיה ומעניק חסות לילדים במדינות מתפתחות.
* אוניברסיטת השלום : מתמחה במניעת סכסוכים במקום ובמקום העבודה,
* איי השלום: מקיים פרויקטים של פיתוח לטווח ארוך עם אוכלוסיות בורקינה פאסו, בנין, מאלי, גינאה ביסאו, אקוודור, בוליביה ופרו.

==קישורים חיצוניים==

* 
* 
* 

== הערות שוליים ==

קטגוריה:ואלונים
קטגוריה:זוכי פרס נובל לשלום
קטגוריה:זוכי פרס נובל בלגים
קטגוריה:דומיניקנים
קטגוריה:בלגים שנולדו ב-1910
קטגוריה:נפטרים ב-1969
אוואנטי! (סרט)

אוואנטי! (באיטלקית: !Avanti, פירוש: קדימה!) הוא סרט קומדיה אמריקאי משנת 1972 בבימויו של בילי ויילדר עם ג'ק למון וג'ולייט מילס בתפקידים הראשיים.

התסריט מבוסס על מחזה בשם זה מאת סמואל טיילור שהועלה בברודוויי ב-1968.

הצילומים נעשו באי איסקיה ובעיר סורנטו. למון ומילס מופיעים בסרט בקטע עירום.

העלילה מתרחשת בעיקר בבית מלון באיסקיה ושם הסרט נובע מתהליך פתיחת הדלת. בתחילה נוקשים בדלת וקוראים "?Permesso" (אפשר?) ונענים מהחדר ב"!Avanti" (קדימה, פתוח).

==תקציר העלילה==
התעשיין ונדל אמברוסטר (ג'ק למון) נאלץ לטוס באופן דחוף מבלטימור לאיטליה כדי לטפל בהחזרת גופתו של אביו שנהרג בתאונת דרכים באי איסקיה. במלון אקסלציור הוא נפגש בפמלה פיגוט (ג'ולייט מילס) שהגיעה לאותו מלון כדי לטפל בקבורת אמה שנהרגה באותה תאונה.

תוך זמן קצר מסתבר לוונדל כי אביו היה מגיע מזה עשר שנים למלון הזה בכל קיץ עם אמה של פמלה. מנהל המלון קרלו קרלוצ'י (קלייב רביל) מבטיח לו לסדר את כל העניינים הביורוקרטים המסובכים.

משפחת טרוטה חוטפת את שתי הגופות ודורשת מוונדל 3200 דולר כפיצויים לנזק שנגרם לכרם שלהם מהתאונה והוא נאלץ לשלם.

בינתיים מתהדקים היחסים בין ונדל ופמלה והם שוחים בים בעירום כפי שעשו הוריהם. החדרן ברונו (ג'יאנפרנקו ברא) שצילם בזמן את ההורים עירומים, מצלם אותם כעת ומבקש מוונדל שיעזור לו לקבל ויזה לארצות הברית משם גורש בגלל עברות שביצע, כי הוא רוצה לברוח מחברתו הסיציליאנית אנה שכעת בהיריון, אחרת יפרסם את התמונות. אנה מאזינה לשיחה, נכנסת לחדר של פמלה עם אקדח, מזעיקה את ברונו, הורגת אותו ובורחת.

פמלה נאלצת לעבור לחדרו של ונדל והיחס ביניהם מתחמם. הם מחליטים לקבור את הוריהם באיסקיה ולשלוח לבלטימור ארון קבורה עם ברונו.

אשתו של ונדל מזעיקה לעזרה את איש משרד החוץ ג'יי ג'יי בלודג'ט (אדוארד אנדרוז) שמגיע למקום בהליקופטר צבאי ומזרז את כל העניינים. ונדל ופמלה נפרדים לא לפני שהם קובעים כי יגיעו למקום כל שנה בקיץ למשך חודש כמו שעשו הוריהם.

ונדל עולה להליקופטר עם הארון (ובתוכו ברונו).

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ג'ק למון
|וונדל אמברוסטר
|איש עסקים
|-
|ג'ולייט מילס
|פמלה פיגוט
|
|-
|קלייב רביל
|קרלו קרלוצ'י
|מנהל מלון
|-
|אדוארד אנדרוז
|ג'יי ג'יי בלודג'ט
|איש משרד החוץ
|-
|ג'יאנפרנקו ברא
|ברונו
|עובד מלון
|}

==פרסים==
* ג'ק למון זכה בפרס גלובוס הזהב לשחקן הטוב ביותר - סרט קומדיה או מוזיקלי.
* ג'ולייט מילס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
* קלייב רביל היה מועמד לפרס גלובוס הזהב לשחקן המשנה הטוב ביותר - סרט קולנוע.
* בילי ויילדר היה מועמד לפרס גלובוס הזהב לסרט הטוב ביותר - קומדיה או מוזיקלי ולפרס גלובוס הזהב לבמאי הטוב ביותר - סרט קולנוע.
* בילי ויילדר ואי. איי. אל דיאמונד היו מועמדים לפרס גלובוס הזהב לתסריט הטוב ביותר. הם היו מועמדים גם לפרס גילדת הכותבים של אמריקה על תסריט מעובד.

==קישורים חיצוניים==

* [https://www.youtube.com/watch?v=8iMbLlUStws קדימון לאוואנטי], באתר יוטיוב
* [https://www.tcm.com/tcmdb/title/17429/avanti#overview אוונטי], באתר TCM

קטגוריה:סרטי 1972
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
קטגוריה:סרטי קומדיה אמריקאיים
קטגוריה:סרטי בילי ויילדר
קטגוריה:סרטי ג'ק למון
קטגוריה:סרטי יונייטד ארטיסטס
קטגוריה:סרטים מבוססי מחזות
יגואר XK140

יגואר XK140 (באנגלית: Jaguar XK140) היא מכונית ספורט מתוצרת יצרנית רכבי היוקרה יגואר, אשר יוצרה בין השנים 1954–1957 בבריטניה.

==דגמים==
* "XK 140 3.4".
* "XK 140 3.4 SE".
* "C-Type Head MC" (בארצות הברית, דגם קופה).

=="יגואר XK140"==

* יוצרו 8,884 יחידות.
* תצורות: 2 דלתות קבריולה רודסטר, 2 דלתות קופה.
* 2 מושבים.
* מנוע קדמי, מנוע בנזין, הנעה אחורית
* קיבולת מכל דלק - 63.6 ליטר (דגם "רודסטר").

== גלריה ==
<gallery mode="packed" heights="80">
קובץ:Jaguar Cabrio 1 m.jpg | "יגואר XK140", קבריולה
קובץ:Jaguar XK140 002.jpg | "יגואר XK140", קבריולה
קובץ:Jaguar XK140 (2010).jpg | "יגואר XK140", קופה
קובץ:XK140 Front.JPG | "יגואר XK140", קופה
קובץ:Jaguar XK 140 (5307834435).jpg | "יגואר XK140", קופה
קובץ:Jaguar XK140-6534 - Flickr - Ragnhild & Neil Crawford.jpg | "יגואר XK140", קופה
קובץ:1954 Jaguar XK140 DHC.jpg | "יגואר XK140", שנת 1954
קובץ:LA2 Jaguar XK 140 DHC 1955 rear.jpg | "יגואר XK140", שנת 1955
קובץ:Automobile 105 (23934493103).jpg | "יגואר XK140"
קובץ:2006 04 29 Veteranbiler010.JPG | "יגואר XK140" - מבט לתא הנהג ולוח מחוונים
קובץ:Jaguar XK140 DHC (1956) (35993162911).jpg | "יגואר XK140", שנת 1956 - מבט לתא הנהג ולוח מחוונים
</gallery>

<gallery mode="packed" heights="100">
קובץ:1955 Jaguar XK140MC fastback coupé, Ghia.jpg | "יגואר XK140" דגם "MC", שנת 1955 (שווק בארצות הברית בלבד)
קובץ:Jaguar XK140 (Ghia body) 1955.jpg | "יגואר XK140" דגם "MC", שנת 1955 (שווק בארצות הברית בלבד)
</gallery>

==ראו גם==
* יגואר (יצרן רכב)
* יגואר XKSS
* יגואר E-Type
* SS 90
* SS יגואר 100
* יגואר XK120
* יגואר XK180

==קישורים חיצוניים==

* 
* 

==הערות שוליים==

XK140
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1954
קטגוריה:מכוניות בריטיות
ג'ון ריילי

ג'ון ריילי (באנגלית: John Riley; 1646 – מרץ 1691) היה צייר פורטרטים אנגלי. הוא צייר דיוקנאות של מלכי אנגליה צ'ארלס השני וג'יימס השני, והיה צייר החצר של ויליאם השלישי ומרי השנייה. אחד מתלמידיו היה ג'ונתן ריצ'רדסון.<ref>"Riley, John". Dictionary of National Biography. London: Smith, Elder & Co. 1885–1900</ref>

== ביוגרפיה וקריירה ==
ריילי נולד בלונדון, אחד מבניו של ויליאם ריילי, שומר הרשומות במצודת לונדון ועסק בשירות המלוכה והאצולה. בן אחר, תומאס ריילי, היה שחקן.

ריילי למד ציור אצל אייזיק פולר וג'רארד סוסט, ומהאחרון הוא למד סגנון ציור פורטרטים באופן ישיר שהפך את דיוקנאותיו לראויים לציון.

ריילי לא זכה להתבלט עד למותו של סר פיטר לילי. כאשר הוא צייר את הפקיד המלכותי תומאס צ'יפינץ', שהיה מרוצה מתוצאת דיוקנו, והראה זאת למלך. לאחר מכן צ'ארלס השני נתן לריילי כמה עבודות, ובסופו של דבר ישב אצלו לציור דיוקן.

ריילי צייר גם את ג'יימס השני ומרי ממודנה, יחד עם ויליאם השלישי ומרי השנייה. הוא מונה לצייר הראשי של החצר המלכותית, יחד עם סר גודפרי נלר.<ref></ref>

נאמר על ריילי שהוא אדם שקט וצנוע ודיוקנאותיו נראים אמיתיים וחיים. עם ביטחון עצמי רב יותר הוא יכול היה להגיע לעמדה של לילי או נלר.

יצירותיו המצליחות ביותר הן שלושה פורטרטים יוצאי דופן של משרתים. הוא צייר דיוקן באורך מלא של בריג'ט הולמס בשנת 1686, הנמצא באוסף המלכותי. היא הייתה דמות משרתת בולטת בחצר המלוכה שתפקידיה כללו ניקוי הדירות המלכותיות. היא כיהנה בתקופת שלטונם של צ'ארלס הראשון, צ'ארלס השני, ג'יימס השני, ויליאם השלישי ומרי השנייה. שני דיוקנאות אחרים, קטנים יותר, של משרתים הם קתרין אליוט (באוסף במלכותי) ו"סקאליון" בגלריית כריסטצ'רץ' באוקספורד.

הוא נעזר בציור התלבושות והאביזרים על ידי ג'ון קלוסטרמן, שסיים כמה מתמונותיו של ריילי לאחר מותו.

ריילי נפטר במרץ 1691, ונקבר בכנסיית סנט בוטולף, בישופסגייט.

בין תלמידיו של ריילי היה ג'ונתן ריצ'רדסון (1667–1745), שהתחתן עם אחייניתו של ריילי, ובהיותו בעצמו המורה של תומאס הדסון (שהיה בתורו המורה של סר ג'ושוע ריינולדס), העבירו מסורת של סגנון בריטי באמנות ובציור דיוקנאות.

== גלריה ==
<gallery mode="packed" heights="160">

File:John Riley - Bridget Holmes (1591-1691) - Google Art Project.jpg | המשרתת ברידג'ט הולמס

File:John Riley (1646-1691) (attributed to) - Miss Vernon, Mrs Took - 653196 - National Trust.jpg | העלמה ורנון

File:John Riley (1646-91) - Prince George of Denmark (1653-1708) - RCIN 404447 - Royal Collection.jpg | הנסיך ג'ורג' מדנמרק

File:Portrait of Jemima Crewe, Later Duchess of Kent by John Riley.jpg | ג'מימה קראו

File:Sir Robert Eyre by John Riley.jpg | רוברט אייר

File:King Charles II by John Riley.jpg | המלך צ'ארלס השני

File:John Riley (1646-1691) - Mary Lake (1668–1712), Duchess of Chandos - 884956 - National Trust.jpg | מרי לייק

File:John Riley (1646-1691) - Barbara Bellasis (c.1645–1708), Mrs Walter Strickland - 998425 - National Trust.jpg | ברברה בלאסיס
File:AshmoleRiley.jpg | אליאס אשמול
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:ילידי 1646
קטגוריה:נפטרים ב-1691
ניר ברקוביץ'

ניר ברקוביץ (נולד ב-16 בנובמבר 1982) הוא כדורגלן עבר ישראלי המשמש כיום כמאמן כדורגל. ניר הוא אחיו הצעיר של כדורגלן העבר אייל ברקוביץ'.

==קריירה==
בצעירותו שיחק ברקוביץ' בקבוצת הנוער של מכבי חיפה ובקבוצת המילואים של ארסנל. בקריירת הבוגרים שיחק בהפועל ראשון לציון, הפועל חיפה, מכבי אחי נצרת, הפועל רעננה ובמכבי נתניה. בגיל 24 פרש מקריירת משחק.

את קריירת האימון החל בקבוצות הנוער של עירוני נשר ובעונת 2015/2016 אימן את קבוצת הנוער של הפועל ראשון לציון. לאחר כשנה בתפקיד מונה למאמן הקבוצה הבוגרת של המועדון, אותה אימן כשנתיים. ב-2018 חתם בהפועל רמת גן אך תוך כחצי שנה חזר להפועל ראשון לציון, אותה אימן עד תום העונה. ב-10 בספטמבר מונה למאמנה של הפועל אום אל-פאחם. באותה עונה, הוביל את הקבוצה לניצחון סנסציוני על מכבי תל אביב בשמינית גמר גביע המדינה. ב-6 ינואר 2020 פוטר מתפקידו.

בקיץ 2020 מונה למאמנה של מכבי אחי נצרת, אותה אימן במשך כחמישה מחזורים עד שעזב וחתם בבני יהודה. לאחר ארבעה משחקים בלבד וכשבני יהודה במקום החמישי בליגה פוטר מתפקידו ב-25 בנובמבר 2020, בעקבות תקרית בה קילל את הפרשן וכדורגלן העבר לירן שטראובר ואיים עליו, לאחר שקבוצתו הפסידה 1–2 להפועל חיפה בליגה.

ב-1 במרץ 2021 שב לקדנציה שנייה כמאמן הפועל אום אל-פחם. לאחר 24 שעות ומשחק אחד שהדריך התפטר מתפקידו, בשל סיבות אישיות<ref></ref>.

ב-17 ביוני 2021 מונה למאמנה של סקציה נס ציונה. בתום העונה עלה עם הקבוצה לליגת העל לאחר שנתיים של היעדרות. ב-10 במאי 2022 מונה למאמן הפועל חדרה לעונת 2022/2023, אך ב-16 במאי, לאחר פחות משבוע, הודיע על עזיבת הקבוצה וב-1 ביוני האריך את חוזהו בסקציה נס ציונה. ב-21 בדצמבר 2022 התפטר מאימון הקבוצה ובאותו יום חתם בעירוני קריית שמונה. ב-11 בפברואר 2023 פוטר מתפקידו.

ב-27 בספטמבר 2023 שב לקדנציה שלישית כמאמן הפועל אום אל-פחם. ב--9 בדצמבר 2023, פוטר מתפקידו.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני הפועל רעננה
קטגוריה:כדורגלני מכבי נתניה
קטגוריה:מאמני כדורגל ישראלים
קטגוריה:מאמני הפועל ראשון לציון
קטגוריה:מאמני מכבי אחי נצרת
קטגוריה:מאמני הפועל אום אל-פחם
קטגוריה:מאמני הפועל רמת גן
קטגוריה:מאמני בני יהודה תל אביב
קטגוריה:נהריה: כדורגלנים
קטגוריה:מאמני סקציה נס ציונה
קטגוריה:רגבה: כדורגלנים
קטגוריה:מאמני הפועל חדרה
קטגוריה:מאמני עירוני קריית שמונה
קטגוריה:ישראלים שנולדו ב-1982
אדרבה

אדרבה הוא אלבום סולו מספר 8 של הזמר יוצר החסידי אברהם פריד. האלבום יצא ב-1990 בחברת גל פז האלבום מכיל שירים בעברית ויידיש.

== רקע ==

מהאלבום יצא הלהיט "אדרבה". שיר ממילותיו של רבי אלימלך מליז'נסק והלחין יוסי גרין, שהשתרש בצורה בולטת בתרבות הישראלית וזכה לגרסאות כיסוי כשהזמר הבולט שביצע את השיר מחדש הוא עמיר בניון. קאבר בולט נוסף הוא של מקהלת הילדים יידיש נחת באלבום 'יידיש נחת - מתנה טובה'.

== רשימת רצועות ==

== קישורים חיצוניים ==

*[https://open.spotify.com/album/6EjNdHhqkKHO3CihHIKyUt האלבום אדרבה] באתר spotify

== הערות שוליים ==

קטגוריה:אלבומי אברהם פריד
קטגוריה:אלבומי 1990
קטגוריה:אלבומים בעברית
קטגוריה:אלבומים ביידיש
מעגל השנה 3

מעגל השנה 3 הוא אלבום סולו מספר 7 של הזמר יוצר החסידי אברהם פריד. האלבום יצא ב-1989 בחברת גל פז והוא מורכב ממחרוזות של שירים עתיקים ומפורסמים במוזיקה החסידית.

== רקע ==
האלבום יצא ב-1989 ובו 6 רצועות עם מחרוזות חסידיות, מהאלבום יצאו שירים מוכרים כמו "ימים על ימי מלך".

== רשימת רצועות ==

== קישורים חיצוניים ==
*[https://open.spotify.com/album/0O96EZpKszYZpRfkAGuMkG מעגל השנה 3] באתר spotify

קטגוריה:אלבומי אברהם פריד
קטגוריה:אלבומי 1989
קטגוריה:אלבומים בעברית
מלחמת הקונפדרציה

מלחמת הקונפדרציה (בספרדית: Guerra de la Confederación) או מלחמת הקונפדרציה הפרו-בוליביאנית (בספרדית: Guerra contra la Confederación Perú-Boliviana) הייתה מלחמה שהתקיימה בין השנים 1836–1839 בין הקונפדרציה הפרו-בוליביאנית לצ'ילה וארגנטינה. הרקע לפתיחת המלחמה היה איחודן של שתי רפובליקות פרו עם בוליביה ויצירת הקונפדרציה, מהלך שאיים על העליונות הכלכלית של צ'ילה והוביל אותה להכרזת מלחמה. הרוב הגדול של הקרבות נערכו בשטח שנכלל היום בפרו, כאשר כוחות צ'יליאנים נעזרו במחתרת הפרואנית כדי להפיל את השלטון הבוליביאני בפרו.

לפני המלחמה קדמה מלחמת סלאברי וסנטה קרוז, ובסופה צבא בוליביה כבש את הרפובליקה הצפונית והדרומית של פרו. את רוב הלחימה ניהל נשיא בוליביה לשעבר, נשיא הקונפדרציה ו'המגן העליון' שלה, אנדרס דה סנטה קרוז. לאחר כיבוש פרו בידיי בוליביה סופחה פרו אל תוך הקונפדרציה, מה שהוביל ליצירת הקונפדרציה הפרו בוליביאנית. הקונפדרציה, כך ראו בה הצ'יליאנים, היוותה איום מוחשי על כלכלת צ'ילה שהייתה אז היציבה ביותר באמריקה הלטינית.

המלחמה החלה כשצבא צ'ילה הכריז מלחמה על הקונפדרציה, במקביל צבא הקונפדרציה פלש לארגנטינה והוביל גם אותה להכרזת מלחמה. בצ'ילה הוקם 'צבא השיקום' יחד עם המחתרת הפרואנית שמטרתו הייתה לכבוש את לימה ולפרק את הקונפדרציה. רוב הקרבות שהתרחשו בשנים 1836 ו-1837 התקיימו בין צבא הקונפדרציה לצבא ארגנטינה. לאחר ניצחונות רבים של הקונפדרציה, ארגנטינה פרשה מן המלחמה והגיעה להסכם עם הקונפדרציה לפיו ארגנטינה לא תתערב לטובת צ'ילה בלחימה.

בשלב מאוחר של המלחמה היה נראה כי הקונפדרציה תנצח, שכן לאחר שהכניעה את ארגנטינה נחלה עוד שורה של ניצחונות מינוריים על צ'ילה. עם זאת, הלחימה נגד צ'ילה מדרום ומצפון בשלוש חזיתות שונות אילצה את סנטה קרוז לחלק את כוחותיו, מה שהחליש את הגנתו הצבאית. בסוף שנת 1838 החלה תפנית ביחסי הכוחות, וצ'ילה הביסה את צבא הקונפדרציה כמעט בכל קרב. בניגוד לארגנטינה, שלחמה בשטחה, צ'ילה הגיע מצפון דרך פרו הצפונית ונעזרה בכוחות המורדים כדי להגיע ללימה. הקרב המכריע היה הקרב ביונגאי, שנגמר בתבוסה מרה של כוחות הקונפדרציה. אירוע זה הוביל לפירוק הקונפדרציה ולגירושו של סנטה קרוז.

== קישורים חיצוניים ==

== הערות שוליים ==

קטגוריה:מלחמות בוליביה
קטגוריה:מלחמות ארגנטינה
קטגוריה:אמריקה הדרומית: היסטוריה
קטגוריה:מלחמות צ'ילה
קטגוריה:מלחמות פרו
קטגוריה:שנות ה-1830
צ'ארלס ג'רבאס

צ'ארלס ג'רבאס (באנגלית: Charles Jervas; בערך 1675 – 2 בנובמבר 1739) היה צייר פורטרטים, מתרגם ואספן אמנות אירי של תחילת המאה ה-18.<ref></ref>

== ביוגרפיה ==
נולד בקלונליסק, מחוז אופאלי, אירלנד בסביבות 1675, בנם של ג'ון ג'רבאס ואליזבת, בתם של קפטן ג'ון בולדווין מטירת שינרון וקורולנטי, הפקיד הגבוה של מחוז אופאלי.

ג'רבאס למד בלונדון, אנגליה כעוזר של סר גודפרי נלר בין השנים 1694 ו-1695.

לאחר מכירת סדרת עותקים קטנים של ציוריו של רפאל בשנת 1698 לד"ר ג'ורג' קלארק באוקספורד, נסע בשנה שלאחר מכן לפריז ורומא (בעודו נתמך כלכלית על ידי קלארק ואחרים). הוא נשאר שם במשך רוב העשור לפני שחזר ללונדון בשנת 1709 שם מצא הצלחה כצייר פורטרטים.

== קריירה ==
הוא היה צייר דיוקנאות של אנשי הרוח בעיר, ביניהם חבריו האישיים כמו ג'ונתן סוויפט והמשורר אלכסנדר פופ (שניהם בגלריית הדיוקנאות הלאומית, לונדון), צ'ארלס ג'רבאס הפך לאמן פופולרי שמופיע לעיתים קרובות ביצירותיהם של אנשי ספרות של התקופה.

ג'רבאס העביר שיעורים לציור לאלכסנדר פופ בביתו בקליבלנד קורט, סנט ג'יימס, אותם מזכיר פופ בשירו שפורסם בשנת 1717. שיר אחר של אלכסנדר פופ על הצייר ג'רבאס, שנכתב בסביבות 1715, פורסם במהדורת 1716 של תרגומו של ג'ון דריידן משנת 1695 ל"אמנות הציור" של פרסנוי.

עם המוניטין ההולך וגדל שלו, ג'רבאס הצליח להחליף את נלר כצייר הראשי בחצר המלך ג'ורג' הראשון בשנת 1723, והמשיך להתגורר בלונדון עד למותו בשנת 1739.<ref></ref>

תרגומו לרומן של סרוונטס, "דון קיחוטה", שפורסם לאחר מותו בשנת 1742 כמי שנעשה על ידי צ'ארלס "ג'רביס" - בגלל טעות של הדפסה - מכונה מאז "תרגום ג'רביס". ג'רבאס היה הראשון שכתב הקדמה לרומן כולל ניתוח ביקורתי של תרגומים קודמים של דון קישוט. הוא זכה לשבחים רבים כתרגום המדויק ביותר של הרומן עד אז, אך גם ספג ביקורת נוקבת על היותו נוקשה וחסר הומור, אף על פי כן, הוא עבר הדפסות רבות במהלך המאה ה-19.

== מורשת ==
כצייר הפורטרטים המרכזי של מלך אנגליה, ג'רבאס היה ידוע בזכות יהירותו, כפי שהוזכר במילון הביוגרפי הקיסרי: "הוא נישא לאלמנה עם 20,000 דולר; והתנשאותו העצמית הטבעית עודדה מאוד על ידי חברו האינטימי [אלכסנדר] פופ, שכתב איגרת מלאה בחנופה מטופשת."

לאחר שנאמר לנלר שג'רבאס קנה כרכרה עם ארבעה סוסים, ענה נלר: "אה, מיין גוט, אם הסוסים שלו לא יציירו יותר טוב ממנו, הוא לעולם לא יגיע לסוף המסע שלו."

== גלריה ==
<gallery mode="packed" heights="180">

File:Sarah, Duchess of Marlborough by Jervas.jpg | שרה, הדוכסית ממרלבורו

File:Queen Anne of Great Britain.jpg | המלכה אן

File:Charles Coote, 4th Earl of Mountrath.jpg | צ'ארלס קוט

File:Caroline of Ansbach by studio of Charles Jervas.jpg | קרולין אנסבך

File:King George II by Charles Jervas.jpg | המלך ג'ורג' השני

File:Charles Jervas (c.1675-1739) - Lady Rachel Russell (c.1700–1777), Duchess of Bridgewater - 884963 - National Trust.jpg | ליידי רייצ'ל ראסל

File:Jervas-JonathanSwift.jpg | ג'ונתן סוויפט

File:Portrait of Isaac Newton (1642-1727) - Charles Jervas.jpg | אייזק ניוטון
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:מתרגמים אנגלים
קטגוריה:ילידי 1675
קטגוריה:נפטרים ב-1739
אנחנו מוכנים

אנחנו מוכנים הוא אלבום סולו מספר 6 של הזמר יוצר החסידי אברהם פריד. האלבום יצא ב-1988 בחברת גל פז האלבום מכיל שירים בעברית, רוב מוחלט של השירים הם מלחניו של המלחין יוסי גרין

== רקע ==

מהאלבום יצא הלהיט "תניא". שיר ממילות הגמרא שהלחין יוסי גרין, שהשתרש בצורה בולטת במוזיקה היהודית וזכה למספר גרסאות כיסוי כמו של אוהד מושקוביץ, עופר לוי ועמיר בניון.

להיטים בולטים נוספים שיצאו מהאלבום הם "אברהם יגל" ו"ידיד נפש".

== ביקורת ==
מבקר המוזיקה נתנאל לייפר כתב על האלבום <ref></ref>

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אברהם פריד
קטגוריה:אלבומים בעברית
ג'ון קלוסטרמן

ג'ון קלוסטרמן (בגרמנית: John Closterman ;1660 – 24 במאי 1711) היה צייר פורטרטים מוסטפאליה, בסוף המאה ה-17 ובתחילת המאה ה-18. לקוחותיו היו בעיקר אצילים אירופאים ובני משפחותיהם.

== ביוגרפיה וקריירה ==
קלוסטרמן, נולד באוסנבריק באימפריה הרומית הקדושה (סקסוניה התחתונה), היה בנו של אמן שלימד אותו את יסודות העיצוב.<ref>"Closterman, John" . Dictionary of National Biography. London: Smith, Elder & Co. 1885–1900.</ref>

בשנת 1679 נסע קלוסטרמן לפריז ועבד בפיקוחו של פרנסואה דה טרוי. בשנת 1681 נסע לאנגליה. הוא עבד אצל ג'ון ריילי, וצייר את הבדים והבגדים בפורטרטים של ריילי.

כאשר ריילי נפטר בשנת 1691, קלוסטרמן סיים כמה מדיוקנאותיו. בגלל עבודתו על דיוקנאותיו של ריילי, שכר אותו צ'ארלס סימור, הדוכס השישי מסומרסט, ליצור כמה ציורים. עם זאת, סומרסט לא היה מרוצה מדיוקנו של הצייר האיטלקי גוארצ'ינו שצייר אותו קלוסטרמן, והביא לסיום היחסים בניהם. בסופו של דבר לורד הליפקס רכש את הדיוקן.

בשנת 1696 הוזמן קלוסטרמן לחצר המלך בספרד, שם צייר דיוקן של קרלוס השני, מלך ספרד, אשתו מריאנה מאוסטריה וכמה אצילים אחרים. הוא גם נסע פעמיים לאיטליה, שם קנה כמה יצירות אמנות. כשחזר לאנגליה מצא קלוסטרמן דרישה גבוהה לשירותיו בקרב החברה הגבוהה.

בשלב זה הוא התחתן עם האנה, אשה אנגליה והיא נפטרה ונקברה ב־27 בינואר 1702.<ref></ref> לדברי ארנולד הוברקן, קלוסטרמן חי מאוחר יותר עם אשה נוספת, שגנבה חלק ניכר מרכושו ואז עזבה אותו. לכאורה, עזיבתה הביאה לירידה הפיזית והנפשית של קלוסטרמן.

ג'ייקוב קמפו וויירמן, שכתב ביוגרפיה עליו, קבע כי "קלוסטרמן לקח פילגש יפהפייה, שבזמן שהיה מחוץ לאנגליה, שדדה ממנו את חפצי הערך שלו ונעלמה, פעולות שהביאו את הצייר לשיגעון".

קלוסטרמן נפטר בשנת 1711 ונקבר בחצר הכנסייה של קובנט גארדן בלונדון.

== יצירה ==
בשנת 1702 צייר קלוסטרמן דיוקן באורך מלא של אן, מלכת בריטניה בגלימת ההכתרה שלה, לבושה בכתר ונושאת את הכדור והשרביט. דיוקן המלכה אן הוצג במקור בגילדהול בלונדון. הדיוקן נעלם, אך הטיוטה היא חלק מאוסף גלריית הדיוקנאות הלאומית בלונדון.

קלוסטרמן צייר דיוקן משפחתי של ג'ון צ'רצ'יל, הדוכס הראשון ממרלבורו, ואשתו, שרה צ'רצ'יל, הדוכסית ממרלבורו, עם חמשת ילדיהם: ג'ון צ'רצ'יל, מרקס מבלנדפורד, הנרייטה גודולפין, הדוכסית השנייה ממרלבורו, ליידי אן, ליידי אליזבת. וליידי מרי צ'רצ'יל.

בציור של משפחת צ'רצ'יל, המשפחה נצבת ליד וילון עשיר על בימה מוגבהת. כל הדמויות הן באורך מלא. קלוסטרמן כנראה צייר את הציור בתחילת 1698. לקלוסטרמן היו סכסוכים רבים עם שרה צ'רצ'יל ובעלה העיר: "הציור יצר לי יותר בעיות לפייס את אשתי מאשר להילחם בקרב". הסיפור מסופר על ידי הוראס וולפול.<ref>H. Walpole (ed. R.N. Wornum), Anecdotes of Painting in England, with Some Account of the Principal Artists, 3 vols (Henry G. Bohn, London 1849), II, pp. 606-07</ref>

== גלריה ==
<gallery mode="packed" heights="180">

File:CharlesSeymour 6thDukeOfSomerset ByJohn Closterman PetworthHouse.jpg | צ'ארלס סימור

File:George Monson Closterman.jpg | ג'ורג' מונסון

File:John Bridgeman.jpg | ג'ון ברידגמן

File:Prince George, Duke of Cumberland.jpg | הנסיך ג'ורג' דוכס קמברלנד

File:Portrait of Samuel Pepys.jpg | סמיואל פיפס

File:John Riley (1646-1691) - Dorothy Mason (1665–1699-1700), Lady Brownlow - 436004.2 - National Trust.jpg | דורותי מנסון
File:John Churchill with family.jpg | משפחת ג'ון צ'רצ'יל
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:ילידי 1660
קטגוריה:נפטרים ב-1711
גרג אנתוני

גרגורי קרלטון "גרג" אנתוני (באנגלית: Gregory Carlton "Greg" Anthony; נולד ב-15 בנובמבר 1967) הוא כדורסלן עבר ופרשן כדורסל אמריקאי, אשר שיחק בליגת ה-NBA בין השנים 1991–2002. לאורך 11 עונותיו בליגה שיחק עבור 6 קבוצות שונות, ורשם ממוצעים כוללים של 7.3 נקודות, 4.0 אסיסטים, 1.9 ריבאונדים ו-1.2 חטיפות למשחק.

אביו של הכדורסלן קול אנתוני.

==קריירת מכללות==
אנתוני נולד וגדל בלאס וגאס שבנבדה, ובשנת 1986 החל ללמוד באוניברסיטת פורטלנד אשר באורגון. לאחר שנה אחת בפורטלנד עבר ללמוד באוניברסיטת נבדה בלאס וגאס (UNLV), ובשנת 1988 הצטרף לקבוצת הכדורסל שלה, אותה אימן חבר היכל התהילה של הכדורסל ג'רי טרקניאן. בעונת 1989/1990 הוביל את הקבוצה, לצדם של לארי ג'ונסון וסטייסי אגמון, לזכייתה הראשונה אי פעם בטורניר אליפות המכללות. במשחק חצי הגמר גברו ה"רבלס" על אוניברסיטת ג'ורג'יה טק, בה שיחקו דניס סקוט וקני אנדרסון, ובמשחק הגמר הביסו ב-30 הפרש את אוניברסיטת דיוק, בה שיחק כריסטיאן לייטנר. באותה עונה פתח אנתוני בכל משחקי קבוצתו, ותרם 11.2 נקודות, 7.4 אסיסטים ו-2.7 חטיפות בממוצע למשחק. בעונת 1990/1991 המשיך להציג יכולת גבוהה, עם ממוצעים של 11.6 נקודות ו-8.9 אסיסטים למשחק, אולם UNLV הודחה מטורניר האליפות בשלב חצי הגמר. בעת סיום לימודיו, ניצב אנתוני במקום הרביעי בתולדות ליגת המכללות בסך אסיסטים בקריירה, עם 950.

==קריירת משחק מקצועית==
בדראפט ה-NBA{{כ}} 1991 נבחר אנתוני בבחירה ה-12, על ידי ניו יורק ניקס. את עונות ו- סיימו הניקס עם המאזן הטוב ביותר באזור המזרחי, ובפלייאוף 1994 העפילו לגמר ה-NBA, לראשונה מזה 21 שנים; בסדרת הגמר עצמה הפסידה הקבוצה מול יוסטון רוקטס, בתוצאה 3–4. לאורך הפלייאוף שותף אנתוני בכל 25 המשחקים, בעיקר הודות ליכולותיו ההגנתיות, ורשם ממוצעים של 4.9 נקודות ו-2.4 אסיסטים למשחק.

בדראפט ההרחבה של שנת 1995 נבחר אנתוני על ידי ונקובר גריזליס, לקראת עונת הבכורה של המועדון. בעונתו הראשונה בקבוצה הוביל את הגריזליס בממוצעי נקודות ואסיסטים למשחק, עם שיאי קריירה של 14.0 נקודות ו-6.9 אסיסטים למשחק. את אותה עונה, כמו גם את העונה שלאחריה, סיימו הגריזליס עם מאזן הניצחונות הנמוך ביותר בליגה (29–135 בשתי העונות).

באוקטובר 1997 חתם על חוזה בסיאטל סופרסוניקס, ובינואר 1999 עבר לשחק בפורטלנד טרייל בלייזרס. בעונות ו- העפיל עם פורטלנד לשלב גמר האזור המערבי בפלייאוף, כמחליפו מהספסל של הרכז דיימון סטודמאייר.

בקיץ 2001 הועבר בטרייד לשיקגו בולס, ולאחר 36 משחקים שוחרר והצטרף למילווקי באקס. בסיום עונת פרש אנתוני ממשחק, בגיל 34.

==קריירה כפרשן==
לאחר פרישתו ממשחק החל אנתוני לשמש כפרשן של משחקי ליגת ה-NBA וליגת המכללות ברשתות טלוויזיה שונות.

ב-16 בינואר 2015 נעצר אנתוני בוושינגטון די. סי., באשמת שידול לזנות. בעקבות המעצר הושעה מעבודתו ברשתות CBS ו-Turner Sports. ב-11 בפברואר שוחרר ממעצר, לאחר שהגיע להסכם פשרה לפיו נדרש ל-32 שעות עבודות שירות. בשנת 2016 חזר אנתוני לעבודתו ב-CBS וב-Turner Sports כפרשן כדורסל.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:נבדה: כדורסלנים
קטגוריה:כדורסלני אוניברסיטת פורטלנד
קטגוריה:כדורסלני אוניברסיטת נבדה בלאס וגאס
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני ונקובר גריזליס
קטגוריה:כדורסלני סיאטל סופרסוניקס
קטגוריה:כדורסלני פורטלנד טרייל בלייזרס
קטגוריה:כדורסלני שיקגו בולס
קטגוריה:כדורסלני מילווקי באקס
קטגוריה:פרשני כדורסל אמריקאים
קטגוריה:אמריקאים שנולדו ב-1967
Shut Up Chicken

"Shut Up Chicken" הוא סינגל של אל קפון שיצא ב-10 בינואר 2020 על ידי Jo&Co. הסינגל נכתב על ידי בסהאנטר, קליידי , תומאס ג'ולס ואילקאיי סנקן. הסינגל נכתב במהלך מפגש כתיבה של חברת התקליטים PowerHouse בדובאי.<ref></ref>

הווידאו קליפ של "Shut Up Chicken" בוים על ידי פבריס בגוטי ופורסם בערוץ היוטיוב של אל קפון ב-10 בינואר 2020.<ref></ref> "Shut Up Chicken" זכה לתמיכה מצד דייוויד גטה, Lost Frequencies, הארדוול ואמנים אחרים.<ref></ref> אל קפון ביצע את הסינגל במהלך Les Douze Coups de midi<ref></ref> ו-La Chanson de l'année ב-TF1.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירים באנגלית
קטגוריה:שירים על בעלי חיים
Halloween II (פסקול)

Halloween II (בעברית: ליל המסכות II) הוא פסקול מאת אלן האוארט, של סרט האימה האמריקאי "ליל המסכות II", משנת 1981.<ref name=":0"></ref> מהדורת יום השנה ה-30 המורחבת של הפסקול יצאה לאור בשנת 2009, על ידי חברת התקליטים אלן האוורט אינקפורד.<ref name=":1"></ref>

אורכה של ההוצאה המחודשת שהופצה בשנת 2009, כפול מזו של ההוצאה המקורית שיצא בשנת 1981.<ref name=":1" /><ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:פסקולים מ-1981
קטגוריה:פסקולים מ-2009
קטגוריה:אלבומי ליל כל הקדושים
Halloween (פסקול)

Halloween (בעברית: ליל המסכות) הוא פסקול מאת ג'ון קרפנטר, של סרט האימה האמריקאי "ליל המסכות", משנת 1979.<ref name=":0"></ref> מהדורת יום השנה ה-20 המורחבת של הפסקול יצאה לאור בשנת 1998, על ידי חברת התקליטים אלן האוורט אינקפורד.<ref name=":1"></ref>

הפסקול זכה להצלחה וקטע הכלי "Halloween Theme" נחשב לאחד מקטעי האימה המוכרים והמצליחים בהיסטוריה.<ref name=":2"></ref>

== הוצאות ==
באוגוסט 1979, יצא הפסקול ביפן על ידי חברת התקליטים קולומביה רקורדס והיה זמין לרכישה בפורמטים שונים.<ref></ref><ref name=":0" /> באוקטובר 1983, היה זמין לרכישה בארצות הברית ויצא על ידי חברת התקליטים וארס סרבאנדה. בסמוך לכך, הופץ בגרמניה על ידי חברת התקליטים סלין רקורדס.<ref></ref> בשנת 1998 יצא מחדש לרגל 20 שנים ליציאת הסרט.<ref name=":1" />

בשנת 2018, לרגל עלייתו של הסרט "האלווין", זכה הפסקול להצלה נוספת, תוך שאת השני מביניהם ביקרו אתרים שונים.<ref name=":2" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:פסקולים מ-1979
קטגוריה:פסקולים מ-1983
קטגוריה:אלבומי ליל כל הקדושים
הקונסרבטוריון העירוני גבעתיים

הקונסרבטוריון העירוני גבעתיים הוקם בשנת 1954, ומתקיימים בו לימודי נגינה בכלי הנגינה השונים, המיועדים בעיקר לילדים ובני נוער, סדנאות וכיתות אמן וקונצרטים.

==היסטוריה==
הקונסרבטוריון העירוני גבעתיים הוא מהקונסרבטוריונים הוותיקים בארץ, ונוסד בשנת 1954. מנהלו הראשון בין השנים 1954–1993 הוא אהרן שפי.

בין בוגריו קיימים מוזיקאים בכירים המשמשים כמורים גם באקדמיות למוזיקה בישראל ומחוצה לה.

לקונסרבטוריון כעשרים חדרי לימוד, וכן שני אולמות: אולם "ציפי" (הגדול) עם כ-40 מקומות ואולם "שטרן" (הקטן) עם כ-20 מקומות.

==גופי ביצוע<ref></ref>==
* שלוש תזמורות כלי הנשיפה: צעירה, עתודה וייצוגית
* שתי תזמורות כלי קשת: צעירה וייצוגית
* מקהלות "ענבלים": צעירה וייצוגית
* הרכבים קאמריים
* הרכב ביג בנד
* הרכב גיטרות

==מנהלי הקונסרבטוריון==
* אהרון שפי 1954–1993
* מוטי שחר 1993–2003
* הד סלע 2003–2005
* דפני בן עוזר 2005–2019
* עמרי רווה 2019–הווה

== בוגרי קונסרבטוריון גבעתיים ==

* להב שני 
* ליאור רונן
* נדיה-נחמה ויינטראוב

==קישורים חיצוניים==
* 

==הערות שוליים==

קטגוריה:גבעתיים: חינוך
קטגוריה:גבעתיים: תרבות
קטגוריה:ישראל: בתי ספר למוזיקה
קטגוריה:מוסדות מוזיקליים בישראל
Problem (שיר של בקי ג'י)

Problem (בעברית: בעיה) הוא סינגל של הזמרת האמריקאית בקי ג'י, בהשתתפות הראפר האמריקאי ויל.איי.אם.

== רמיקס ==
Problem (The Monster Remix) (בעברית: בעיה (הרמיקס המפלצתי)), הוא הרמיקס הרשמי לסינגל "Problem" בביצוע הזמרת האמריקאית בקי ג'י בהשתתפות הראפר האמריקאי ויל.איי.אם. הרמיקס הוא שיר הנושא של הסרט, "מפלצת של מלון" (2012). הקליפ לשיר זכה ל-79 מיליון צפיות.<ref></ref> קליפ המילים לשיר המקורי זכה ל-2.7 מיליון צפיות.<ref></ref>

== קישורים חיצוניים ==

== הערות שוליים ==

קטגוריה:סינגלי בכורה מ-2012
קטגוריה:שירי בקי ג'י
קטגוריה:שירי ויל.איי.אם
קטגוריה:שירים באנגלית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי ד"ר לוק
קטגוריה:שירים שהופקו על ידי ד"ר לוק
קטגוריה:סינגלים בהוצאת סוני מיוזיק אנטרטיינמנט
הוקר (אי)

האי הוֹקר (באנגלית: Hawker Island) הוא אי בחלקו המזרחי של מפרץ פרידז, בארץ הנסיכה אליזבת, שבאנטארקטיקה.

צורתו של האי לא סדירה. אורכו כ-1.7 קילומטרים.

האי ממוקם 7 קילומטרים מדרום-מערב לתחנת דייוויס, בין האי מיול, לחצי האי מיול שבגבעות וסטפולד.

== היסטוריה ==
=== גילוי ומיפוי האי ===

האי מופה על ידי קרטוגרפיים נורווגיים, בהתבסס על תצלומי אוויר על ידי משלחת לארס כריסטנסן, בעונת המחקר (הקיץ האנטארקטיקה) 1936–1937.

האי מופה בשנית על ידי משלחת החקר האנטארקטית הלאומית של אוסטרליה בעונת המחקר (הקיץ האנטארקטי) 1956–1957.

=== מקור השם ===

שמו של האי ניתן לו על ידי ועדת השמות האנטארקטיים של אוסטרליה.

האי נקרא על שמו אלן צ'ארלס הוקר (Alan Charles Hawker), שהיה אחראי על תקשורת הרדיו בתחנת דייוויס, בשנת 1957.

== אזור אנטארקטי מוגן במיוחד ==

באי מספר מושבות רבייה של יסעור ענק דרומי מושבות אלה הן המושבות הדרומיות ביותר של ציפור זו באנטארקטיקה.

כמו כן באי מושבות של פינגווין אדלי ושל יסעור הכף.

בשל מושבות ייחודיות אלה, האי מוגן תחנת אמנת אנטארקטיקה, והוא אזור אנטארקטי מוגן במיוחד (ASPA) מס' 167.

== לקריאה נוספת ==


<div class="mw-content-ltr">• [http://www.env.go.jp/press/files/jp/18024.pdf Management Plan for Antarctic Specially Protected Area No. 167]</div>


<div class="mw-content-ltr">• Ben Saul, Tim Stephens, Editors, [https://books.google.co.il/books?id=1ajnCgAAQBAJ&pg=PA307&lpg=PA307&dq=%22Hawker+Island%22+Antarctica&source=bl&ots=XC0X3joeqU&sig=ACfU3U057KnDhTMf0W3Im2bXHb7fzs4dSg&hl=en&sa=X&ved=2ahUKEwiTnNrBvcDsAhUPEcAKHfvoBwI4KBDoATAFegQIBxAC#v=onepage&q=%22Hawker%20Island%22%20Antarctica&f=false Antarctica in International Law], Bloomsbury Publications 2015</div>

; בסיס נתונים:
<div class="mw-content-ltr">• Miller, K., King, C.K. and van Oosterom, J., [https://data.aad.gov.au/metadata/records/AAS_3051_urchin_genetics Population genetics of east Antarctic sea urchins], Australian Antarctic Data Centre</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6499 האי הוקר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1133 האי הוקר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6124&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי הוקר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=6499&fid=antgeo_110 תצלום לוויין של אזור האי הוקר]
* [https://www.marineregions.org/gazetteer.php?p=details&id=13930 האי הוקר] באתר marineregions

== הערות שוליים ==

קטגוריה:אזור אנטארקטי מוגן מיוחד
קטגוריה:ארץ הנסיכה אליזבת: איים
השפלה ארוטית

השפלה של גבר ש"מאולץ" לכרוע על ברכיו ולהחזיק את הארנק של [[דומינטריקס בפיו בעת שהוא נענש בפומבי.]]
השפלה במקום ציבורי כחלק מתרבות ה[[BDSM]]
השפלה ארוטית הוא שימוש בהשפלה פסיכולוגית בהקשר מיני במטרה לייצר התרגשות ארוטית או עוררות מינית, הנעשה בהסכמת כל הצדדים המעורבים. הן האדם המושפל והן האדם המשפיל עשויים להפיק הנאה מהפעילות. השפלה ארוטית משולבת לעיתים קרובות, אך לא תמיד, עם גירוי מיני מצד אחד המשתתפים או יותר. השפלה ארוטית יכולה להיות חלק מ-BDSM.

השפלה ארוטית יכולה להיעשות באופן מילולי, פיזי או גם וגם. היא יכולה להיות מבוצעת בסביבה פרטית או במקום ציבורי, והיא יכולה גם להיעשות באופן אישי או באופן וירטואלי באמצעות מצלמת רשת, הכל בהתאם לרצון והאינטרס של האנשים המעורבים.

דומינטריקס המתמחה בשיטות של השפלה ארוטית מכונה בדרך כלל "הומיליאטריקס" (Humiliatrix).

== אמצעי השפלה ==
דוגמאות להיבטים מילוליים להשפלה ארוטית:
* זלזול מילולי – למשל לכנות אדם "עבד", "ילד", "ילדה", "חיית מחמד", וכו'.
* עלבונות והתעללות מילולית – למשל לכנות אדם "שמן", "מכוער", "טיפש", "חסר ערך", "זונה", "כלב", וכו'.
* תיאור מזלזל או משפיל למראה הפיזי של אדם – לדוגמה לצורה או לגודל של השדיים, מראה פנים, איברי המין, וכו'.
* "לאלץ" אדם לבקש רשות לפני ביצוע פעילויות יומיומיות כמו ללכת שירותים, לאכול, או לבזבז כסף.
* "לאלץ" את האדם לחזור על פקודות שקיבל.
* לעג

דוגמאות להיבטים פיזיים להשפלה ארוטית:
* ביצוע מטלות סתמיות
* שימוש בחגורת צניעות
* השפלה ציבורית בפני חברים, משפחה או זרים.
* לגרום לאדם למבוכה.

== ראו גם ==
* קאקולד
* דומינטריקס

==קישורים חיצוניים==

קטגוריה:BDSM
קטגוריה:אקטים מיניים
קטגוריה:פאראפיליה
Elvira Presents Haunted Hits

Elvira Presents Haunted Hits (בעברית: אלווירה מציגה להיטים רדופים) הוא אלבום אוסף ואלבום ליל כל הקדושים של הזמרת-יוצרת אלווירה.<ref name=":0"></ref> האלבום יצא לאור בשנת 1988, על ידי חברת התקליטים ריינו רקורדס, לכבוד ליל כל הקדושים.<ref name=":0" /> לאור הצלחתו, הוציאה פיטרסון בשנת 1994 אלבום ליל כל הקדושים נוסף, Elvira Presents Monster Hits.<ref></ref>

אלבום ליל כל הקדושים יצא לאור מספר פעמים בארצות הברית, במספר גרסאות שונות.<ref></ref><ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-1988
קטגוריה:אלבומי ליל כל הקדושים
Elvira Presents Monster Hits

Elvira Presents Monster Hits (בעברית: אלווירה מציגה להיטי מפלצות) הוא אלבום אוסף ואלבום ליל כל הקדושים השני של הזמרת-יוצרת אלווירה.<ref name=":0"></ref> האלבום יצא לאור בשנת 1994, על ידי חברת התקליטים ריינו רקורדס, לכבוד ליל כל הקדושים.<ref name=":0" /> גם באלבום זה בדומה לקודם, הוקלטו שירי ליל כל הקדושים שונים שיצאו במרוצת השנים.<ref name=":0" />

לאור הצלחתו, הוציאה פיטרסון בשנת 1995 אלבום ליל כל הקדושים שלישי, Elvira Presents Revenge Of the Monster Hits.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-1994
קטגוריה:אלבומי ליל כל הקדושים
אמת או חובה (סרט, 2017)

אמת או חובה (באנגלית: Truth or Dare) הוא סרט אימה על-טבעי טלוויזיוני אמריקאי, אשר נכתב על ידי תומי האסון ואיתן לורנס וביים ניק סיימון.<ref></ref> בסרט מככבים קייסי סקרבו, היידן סזטו, בריטני סרפי, מייסון דיי, הארווי גילן, לוק ביינס, ריקרדו הויוס, אלכסיקס למיר, כריסטינה מסטרסון והת'ר לאנגנקאמפ. העלילה מתמקדת בקבוצה של שמונה סטודנטים במכללה ששוכרים בית שרדוף רוח נקמנית שאיבדה את חייה במשחק של אמת או חובה מספר שנים קודם לכן. הקבוצה מחליטה לשחק במשחק ונאלצת לבצע או לעמוד בתוצאות קטלניות. הסרט הוקרן לראשונה ב-Syfy ב-8 באוקטובר 2017. הוא זכה לביקורות שליליות מצד המבקרים.

== תקציר ==
לקראת ליל כל הקדושים קבוצה של שמונה חברים בקולג' שוכרת בית שנרדף כביכול על ידי רוח נקמנית שהפסידה במשחק קטלני של אמת או חובה לפני מספר שנים. כשהקבוצה מחליטה לשחק את המשחק, הם נאלצים לענות בכנות על כל אמת משפילה ולפעול על פי כל חובה וכל שהמשחק ממביך הם מתבקשים לעשות מעשים אלימים לעצמם וזה לזה או להסתכן במוות על ידי הרוח.

== הפקה ==
קייסי סירבו לוהקה לתפקיד אלכס לאחר מספר אודישנים. היא תיארה את הדמות כ"חכמה, מהירה ומונעת סכנה". הת'ר לאנגנקאמפ נבחרה לבצע את תפקיד המשנה - דונה. לפניי הצילומים היא נאלצה לכסות את פניה בגבס על מנת להעמיד פנים כאילו היא סובלת מעיוות ובנוסף היא וכותבי הסרט החליטו כי דמותה בסרט תהיה חובבת פאזלים אותם היא עושה על מנת להתמודד עם הבדידות שלה שנגמרה לה בעקבות העיוות בפנים.

==קישורים חיצוניים==

==הערות שוליים==

קטגוריה:סרטי 2017
קטגוריה:סרטי אימת-חג: ליל כל הקדושים
קטגוריה:סרטי אימה מ-2017
קטגוריה:סרטי טלוויזיה אמריקאיים
קטגוריה:סרטי רוחות רפאים אמריקאיים
קטגוריה:סרטים באנגלית
קטגוריה:סרטים על נקמה
קטגוריה:סרטים עצמאיים
קטגוריה:סרטי אימה על-טבעיים אמריקאיים
טיירון מינגס

טיירון מינגס (באנגלית: Tyrone Mings; נולד ב-13 במרץ 1993) הוא כדורגלן אנגלי, המשחק בעמדת הבלם באסטון וילה ובנבחרת אנגליה.

==קריירה==
מינגס נולד בבאת'. את קריירת הנוער עשה בסאות'המפטון ובבריסטול רוברס. ב-2013 הצטרף לאיפסוויץ' טאון מהפוטבול ליג צ'מפיונשיפ וערך את הופעת הבכורה שלו במשחק האחרון של עונת 2012/2013. ב-2015 עבר לבורנמות' מהפרמייר ליג בה חתם לארבע עונות. בינואר 2019 הושאל לאסטון וילה לשארית עונת 2019/2020 וביולי 2019 חתם בקבוצה לאחר שהועבר תמורת כ-20 מיליון פאונד.

מינגס זומן לראשונה לסגל נבחרת אנגליה לקראת המשחק מול נבחרת בולגריה באוקטובר 2019, במסגרת מוקדמות יורו 2020, ורשם במשחק את הופעת הבכורה שלו. ב-15 בנובמבר 2021 כבש שער בכורה בניצחון נבחרת אנגליה 0–10 על סן מרינו.

==קישורים חיצוניים==

קטגוריה:בלמי כדורגל אנגלים
קטגוריה:כדורגלני בורנמות'
קטגוריה:כדורגלני אסטון וילה
קטגוריה:כדורגלני נבחרת אנגליה
קטגוריה:כדורגלני איפסוויץ' טאון
קטגוריה:כדורגלני יורו 2020
קטגוריה:אנגלים שנולדו ב-1993
ג'ון פרנקלין בוביט

ג'ון פרנקלין בוביט (באנגלית: John Franklin Bobbitt; 16 בפברואר 1876 – 7 במרץ 1956) היה איש חינוך אמריקאי, פרופסור באוניברסיטת שיקגו וסופר התמחה בתחום תוכנית לימודים.

==ביוגרפיה==
הוריו ג'יימס ומרתה בוביט חיו בעיירה קטנה בשם אנגלית (English) באינדיאנה. בוביט סיים את לימודיו בשנת 1901 באוניברסיטת אינדיאנה. ובתחילת חייו עבד בכמה בתי ספר כפריים באינדיאנה.

בין שנת 1903 לשנת 1907 היה בוביט מורה בבית הספר פיליפיני במנילה. הוא נסע לפיליפינים במסגרת היותו חבר בוועדה שנשלחה לעריכת תוכנוית לימודים בתי ספר יסודי לאיים באזור. המשלחת יצרה תוכניות לימודים מקוריות באופן שיתאים לצורכי האוכלוסייה. בתחילה הם ניסו להטמיע ספרי לימוד אמריקאיים שהכירו בבתי ספר מארצות הברית, אך שר החינוך בפיליפינים גרם להם להסתכל על כך. כשראו שהרעיון שלהם לא תואם את המציאות החברתית הם השליכו את התוכנית המקורית שלהם וערכו תוכניות מגוונות ודברים שיעזרו לאנשים להשיג השכלה ולהתפרנס וליהנות ממימוש עצמי. המשלחת לאט לאט התרחקה מספרי הלימוד האמריקאיים וכתבו תוכניות שמבוססות על התרבות הפיליפינית. אז הבין בוביט שיש צורך לגבש תוכנית לימודים במקומות שונים בעולם באמצעות שימוש באמונות מסורתיות מקומיות. בעקבות מסע זה כתב בוביט את ספרו "על הקוריקולום".

בהמשך חייו קיבל תואר דוקטור מאוניברסיטת קלארק בשנת 1909. ומשנת 1909 ועד פרישתו בשנת 1941 עבד בוביט באוניברסיטת שיקגו.

==לקריאה נוספת==
* "תהליכי הפקת הצגת כדרך ליצירת תוכנית לימודים" מאת שפרה שינמן.

== קישורים חיצוניים ==
* 

==הערות שוליים==

קטגוריה:אנשי חינוך אמריקאים
קטגוריה:אמריקאים שנולדו ב-1876
קטגוריה:אמריקאים שנפטרו ב-1956
הר בנקרט

הר בנקרט (באנגלית: Mount Benkert) הוא הנונאטאק המזרחי ביותר בנונאטאקי סנואו, באזור חוף אינגליש בארץ פאלמר שבאנטארקטיקה.

הנונאטאק ממוקם 15 קילומטרים מזרחית - דרום-מזרחית מהר ת'ורנטון.

גובהו של ההר 700 מטרים מעל פני הים.

== היסטוריה ==
=== גילוי ומיפוי ההר ===

ההר התגלה וצולם על ידי השירות האנטארקטי של ארצות הברית, בין השנים 1939–1941.

ההר צולם מן האוויר על ידי צי ארצות הברית בעונת המחקר (הקיץ האנטארקטי) 1965–1966.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של קפטן וו. מ. בנקרט (W.M. Benkert), איש משמר החופים של ארצות הברית, שהיה מפקד ספינת משמר החופים של ארצות הברית איסטווינד (USCGC Eastwind) במהלך מבצע דיפ פריז בעונת המחקר (הקיץ האנטארקטי) 1966–1967.

== לקריאה נוספת ==

<div class="mw-content-ltr">• Smellie, John. (1999), [https://www.researchgate.net/publication/231906437_Lithostratigraphy_of_Miocene-Recent_alkaline_volcanic_fields_in_the_Antarctic_Peninsula_and_eastern_Ellsworth_Land Lithostratigraphy of Miocene–Recent, alkaline volcanic fields in the Antarctic Peninsula and eastern Ellsworth Land], Antarctic Science. 11. 362 - 378. 10.1017/S0954102099000450</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1222 הר בנקרט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107750 הר בנקרט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1171&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בנקרט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

בנקרט
בנקרט
אזרי קונסה

אזרי קונסה (באנגלית: Ezri Konsa; נולד ב-23 באוקטובר 1997) הוא כדורגלן אנגלי, המשחק בעמדת המגן באסטון וילה.

==קריירה==
קונסה נולד בלונדון, בן לאב מקונגו ואם מאנגולה. את קריירת הנוער עשה בצ'רלטון את'לטיק. את הבכורה שלו בקבוצה הבוגרת מהפוטבול ליג הראשונה עשה באוגוסט 2016. ב-2018 עבר לברנטפורד מהפוטבול ליג צ'מפיונשיפ. עונה לאחר מכן עבר לאסטון וילה מהפרמייר ליג.

== קריירה בינלאומית ==
קונסה היה חבר בנבחרת הנוער של אנגליה שזכתה בגביע העולם בכדורגל עד גיל 20 ב-2017. הוא שותף בטורניר רק כמחליף בדקות הסיום של חצי הגמר. ב-2019 היה חבר סגל נבחרת אנגליה בכדורגל עד גיל 21 שהשתתפה באליפות אירופה. במרץ 2024 ערך את הופעתו הבכורה בנבחרת הבוגרת נגד במשחק ידידות. נכלל בסגל נבחרת אנגליה ליורו 2024.<ref></ref>

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:לונדון: כדורגלנים
קטגוריה:כדורגלני ברנטפורד
קטגוריה:כדורגלני אסטון וילה
קטגוריה:כדורגלני צ'רלטון את'לטיק
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-1997
חברת בייסטל

חברת בייסטל או בקיצור בייסטל (באנגלית: The Beistle Company) היא חברה אמריקאית, אשר ידועה בעקבות ייצור קישוטי חג ומוצרים למסיבות, המוצר המפורסם ביותר של החברה הוא קטלוג קישוטי ליל כל הקדושים שלה. החברה הוקמה בשנת 1900 בפנסילבניה על ידי מרטין לותר בייסטל.

סדרת המוצרים של בייסטל בנושא ליל כל הקדושים, הוצגה בשנות העשרים של המאה העשרים ועזרה להעלאת הפופולריות של קישוטי ליל כל הקדושים בארצות הברית. חברת בייסטל היא היצרנית הוותיקה ביותר (שעדיין פעילה) בתחום קישוטי ומוצרי ליל כל הקדושים בארצות הברית.

== היסטוריה ==
בסביבות 1900 עבד מרטין לותר בייסטל כאיש מכירות באותן השנים בחברה לייצור לוחות שנה בפיטסבורג.<ref name="aboutus"></ref> החברה סיפקה לוחות שנה למגוון עסקים (בהם בתי מלון) שהציגו אותם בלובי שלהם; הלקוחות במקום זאת, התייחסו לעציצים והצמחים המלאכותיים, וזה העלה במוחו את הרעיון ליצור צמחים מלאכותיים שעשויים מנייר ובכך לחסוך את הצורך להשקות אותם.

עוד באותה שנה ייסד את חברת בייסטל והקים את מטה החברה במרתף ביתו שבפיטסבורג, פנסילבניה, תחילה, ייצר פרחים מלאכותיים ומוצרי עץ שונים שנועדו לקישוט<ref name="gill"></ref>, אך במהרה החלה החברה לייצר מוצרים רבים נוספים ולאור הצלחתה הרבה נאלצה להעתיק את משרדיה לעיירה אוקוויל שגם היא נמצאת בפנסילבניה ואת מרכז הייצור שלה לקומה השנייה בחנות עגלות שכונתית. החברה התרחבה בשנית והמשרדים (כולל המפעל) של החברה עברו לעיירה שיפנסבורג .

ב-1920 הייתה החברה שותפה לחברה המייצרת מוצרי נייר וזאת, במטרה ליצור מגוון קישוטי נייר למספר חגים ואירועים כמו יום ולנטיין, חג הפסחא, חג המולד וליל כל הקדושים בפרט. קישוטי ליל כל הקדושים היו הקישוטים העונתיים הראשונים שנוספו לקטלוג הקישוטים של החברה<ref name="redbook21"></ref>.

בתחילת שנות ה-30 של אותה מאה החלו בחברה למכור משחקי לוח למסיבות ליל כל הקדושים ואף ייצרו כ-1,000 קישוטים בעיצובים שונים.

מרטין לותר בייסטל נפטר בשנת 1935 והעביר את הבעלות על החברה לחתנו, הנרי א. לורס.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות אמריקאיות
קטגוריה:ליל כל הקדושים
מפרצון סטיינג'

מפרצון סטיינג או מצר סטיינג או מפרצון סטאנג (באנגלית: Stange Sound) הוא מפרצון או מצר ים לחופי ארץ פאלמר שבאנטארקטיקה.

אורכו של המפרץ 110 קילומטרים ורוחבו 46 קילומטרים.

המפרץ מכוסה במדף הקרח סטיינג'.

המפרץ גובל במערבו באי סמיילי, ובאי קייס; ובמזרחו הוא גובל באי ספאץ; מדרומו נמצאת ארץ פאלמר; ובצפונו הוא נפתח אל פתח רון.

== היסטוריה ==
=== גילוי ומיפוי המפרץ ===

המפרץ צולם מהאוויר ומופה לראשונה באופן גס על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948.

=== מקור השם ===

רון נתן למפרץ את שמו.

רון קרא למפרץ על שמו של הנרי סטיינג' (Henry Stange), מהעיר ניו יורק, שבארצות הברית, אשר תרם כספים רבים למשלחת החקר של רון, והקדיש זמן רב לסייע בהכנות המשלחת.

== לקריאה נוספת ==

<div class="mw-content-ltr">• Ferrigno, J.G., Cook, A.J., Mathie, A., Williams, R., Swithinbank, C., Foley, K., Fox, A., Thomson, J.W., & Sievers, J. (2009), [https://www.semanticscholar.org/paper/Coastal-Change-and-Glaciological-Map-of-the-Palmer-Ferrigno-Cook/a3cd0be4b6687306bae475652a54d8b258a62f88?p2df Coastal-Change and Glaciological Map of the Palmer Land Area, Antarctica: 1947-2009], DOI:10.3133/I2600C</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14472 מפרצון סטיינג'] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132087 מפרצון סטיינג'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13926&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון סטיינג'] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25597592 מפת אזור מפרץ סטיינג']
* [https://zh.mindat.org/feature-6625957.html מפרצון סטיינג'] באתר mindat
* [https://www.marineregions.org/gazetteer.php?p=details&id=12456 מפרצון סטיינג'] באתר marineregions

== הערות שוליים ==

סטיינג'
סטיינג'
מעגל השנה 2

מעגל השנה 2 הוא אלבום סולו מספר 5 של הזמר יוצר החסידי אברהם פריד. האלבום יצא ב-1987 בחברת גל פז והוא מורכב ממחרוזות של שירים עתיקים ומפורסמים במוזיקה החסידית.

== רקע ==
האלבום יצא ב-1987 ובו 8 רצועות עם מחרוזות חסידיות מהשירים המוכרים במוזיקה החסידית הישנה.

== רשימת רצועות ==

== השתתפו בהקלטות ==
*אברהם פריד - שירה
==קישורים חיצוניים==
*[https://open.spotify.com/album/5Am0qfWaSh5fTOJGpGpxiN מעגל השנה 2] באתר spotify

קטגוריה:אלבומי אברהם פריד
קטגוריה:אלבומי 1987
קטגוריה:אלבומים בעברית